Banen ble bygd og tatt i bruk i 1900, før den tid hadde skytterlaget bane i Røsebygda, i Kåsdalen og senest ved Mannstenen. Banen hadde opprinnelig hold på 100, 200, 400, 600, 800 og 1000 m. Senere har banen blitt ombygget mange ganger; i 1929 fikk den en 300 m bane, og senere har den blitt bygd om til 100 og 200 m slik den er i dag. Skytterhuset og standplassen ble ødelagt i en brann i 2001, og gjenoppbygd i årene etter. Anlegget stod ferdig i 2005 da det ble arrangert Norgescup-stevne på banen.